**Likumprojekta “Grozījums likumā** **“Par tiesisko sadarbību un personu tiesību aizsardzību pārejas periodā pēc Lielbritānijas un Ziemeļīrijas Apvienotās Karalistes izstāšanās no Eiropas Savienības”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Projekts šo jomu neskar  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Iekšlietu ministrijas iniciatīva un Līgums par Lielbritānijas un Ziemeļīrijas Apvienotās Karalistes izstāšanos no Eiropas Savienības un Eiropas Atomenerģijas kopienas (2019/C 384 I/01). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2019.gada 21.martā pieņemtais likums “Par tiesisko sadarbību un personu tiesību aizsardzību pārejas periodā pēc Lielbritānijas un Ziemeļīrijas Apvienotās Karalistes izstāšanās no Eiropas Savienības” tika izstrādāts,  saglabājoties riskam, ka Apvienotā Karaliste var izstāties no Eiropas Savienības bez skaidra tiesiskā regulējuma. Ievērojot to, ka šobrīd spēkā ir Līgums par Lielbritānijas un Ziemeļīrijas Apvienotās Karalistes izstāšanos no Eiropas Savienības un Eiropas Atomenerģijas kopienas (turpmāk – Izstāšanās līgums), atsevišķas likuma “Par tiesisko sadarbību un personu tiesību aizsardzību pārejas periodā pēc Lielbritānijas un Ziemeļīrijas Apvienotās Karalistes izstāšanās no Eiropas Savienības” normas nepieciešams precizēt:1) projektā precizēts termiņš, līdz kādam Apvienotās Karalistes pilsoņi un viņu ģimenes locekļi var izmantot savu šobrīd Latvijā izsniegto uzturēšanās dokumentu, nosakot šo termiņu līdz brīdim, līdz kuram jāiesniedz pieprasījums jauna dokumenta saņemšanai, proti, līdz 2021.gada 30.jūnijam – atbilstoši Izstāšanās līguma 18.panta 1.punkta “b” apakšpunktā noteiktajam;2)projektā precizēts termiņš, kādā Apvienotās Karalistes pilsoņiem un viņu ģimenes locekļiem jāiesniedz pieteikums jauna uzturēšanās dokumenta saņemšanai, nosakot šo termiņu līdz 2021.gada 30.jūnijam vai, Apvienotās Karalistes pilsoņu ģimenes locekļu gadījumā, ja šie ģimenes locekļi pievienojas Apvienotās Karalistes pilsonim vēlāk – līdz 2021.gada 30.septembrim - atbilstoši Izstāšanās līguma 18.panta 1.punkta “b” apakšpunktā noteiktajam ;3) no projekta izslēgta norma, kas paredzēja, ka gadījumos, ja Apvienotās Karalistes pilsonis nav saņēmis Latvijā izsniegtu uzturēšanās dokumentu līdz 2020.gada 30.decembrim, viņš var turpināt uzturēties Latvijā, izmantojot Savienības pilsoņu tiesības, tikai tad, ja uzturējies Latvijā vismaz sešus mēnešus kā nodarbināta vai pašnodarbināta persona, vai students. Šāds regulējums neatbilst Izstāšanās līgumā noteiktajam, kur netiek specificēts iepriekšējās uzturēšanās ilgums vai pamats;4) projektā precizēts termiņš, uz kādu Apvienotās Karalistes pilsoņiem un viņu ģimenes locekļiem tiks izsniegtas uzturēšanās atļaujas, saglabājot 10 gadu termiņu pastāvīgās uzturēšanās atļauju gadījumā atbilstoši šobrīd spēkā esošajiem Ministru kabineta 2011.gada 30.augusta noteikumiem Nr.675 “Kārtība, kādā Savienības pilsoņi un viņu ģimenes locekļi ieceļo un uzturas Latvijas Republikā” un piecu gadu termiņu atbilstoši iepriekš minēto noteikumu 39.1.apakšpunktam un Ministru kabineta 2012.gada 21.februāra noteikumu Nr.134 “Personu apliecinošu dokumentu noteikumi” 57.punktam, pielīdzinot Apvienotās Karalistes pilsoņiem un viņu ģimenes locekļiem izsniedzamo uzturēšanās atļauju termiņus tiem, kādi šobrīd tiek piemēroti, izsniedzot dokumentus Eiropas Savienības dalībvalstu pilsoņiem. Projekts paredz no likuma izslēgt norādi uz piezīmēm, kādas jāiekļauj Apvienotās Karalistes pilsoņu un viņu ģimenes locekļu uzturēšanās atļaujās, jo piezīmju tekstu noteiks 2020.gada 21.februāra Komisijas īstenošanas lēmums Nr.1114, kurā paredzēts atļaujās iekļaut tekstu “LES 50.pants” (norādot uz to, ka atļauja izsniegta personām, kas ir tādu Eiropas Savienības dalībvalstu, kas izmantojušas Līguma par Eiropas Savienību 50.pantā paredzētās tiesības izstāties no Eiropas Savienības, pilsoņi vai viņu ģimenes locekļi) un piezīmi “Līguma 18.panta 1.punkts” norādot, ka persona saņēmusi uzturēšanās dokumentu atbilstoši Izstāšanās līguma 18.panta 1.punktam, un uz viņu ir attiecināmas tiesības, kādas izriet no brīvas personu pārvietošanās principa.  |
| 3. | Projekta izstrādē iesaistītās institūcijas un publiskas personas kapitālsabiedrības | Iekšlietu ministrija, Pilsonības un migrācijas lietu pārvalde. |
| 4. | Cita informācija | Nav. |

 .

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Apvienotās Karalistes pilsoņi un viņu ģimenes locekļi, kas ieceļo un uzturas Latvijas Republikā. 2020.gada 1.jūlijā Latvijas Republikā uzturējās 1059 Apvienotās Karalistes pilsoņi ar derīgām Savienības pilsoņa reģistrācijas apliecībām un 156 – ar pastāvīgās uzturēšanās atļaujām. |
| 2. | Tiesiskā regulējuma ietekme uz tautsaimniecību un administratīvo slogu | Projekts nerada ietekmi uz tautsaimniecību un nerada papildu administratīvo slogu, jo nesatur jaunas, līdz šim spēkā neesošas prasības vai nosacījumus.  |
| 3. | Administratīvo izmaksu monetārs novērtējums | Projekts nerada papildu administratīvās izmaksas un neradīs finansiālo ietekmi uz valsts budžetu. Vienīgās administratīvās izmaksas, kas radīsies Apvienotās Karalistes pilsoņiem un viņu ģimenes locekļiem, ir saistītas ar uzturēšanās dokumenta saņemšanu – 15 EUR par dokumenta izgatavošanu reizi piecos vai desmit gados. Ievērojot to, ka jau šobrīd lielam īpatsvaram Apvienotās Karalistes pilsoņu un visiem viņu ģimenes locekļiem – trešās valsts pilsoņiem – uzturēšanās tiesības apliecinošie dokumenti tiek izsniegti eID karšu formātā, personu skaits, kam projekta stāšanās spēkā radīs papildu izmaksas, būs aptuveni 100 personas 2021.gadā. 100 x 15 EUR=1500 EUR.  |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Līgums par Lielbritānijas un Ziemeļīrijas Apvienotās Karalistes izstāšanos no Eiropas Savienības un Eiropas Atomenerģijas kopienas (2019/C 384 I/01) |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums |

|  |
| --- |
| Līgums par Lielbritānijas un Ziemeļīrijas Apvienotās Karalistes izstāšanos no Eiropas Savienības un Eiropas Atomenerģijas kopienas (OJ L 029 31.1.2020, p. 7) |

 |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| 10.panta 1.b) apakšpunkts, 18.panta 1.b) un 1.h) apakšpunkts | Grozījums likuma 2.panta otrajā daļā | Pārņemts pilnībā | Projekts neparedz stingrākas prasības |
| 10.panta 1.e apakšpunkts, 18.panta 1.b) apakšpunkts | Grozījums likuma 2.panta trešajā daļā | Pārņemts pilnībā | Projekts neparedz stingrākas prasības |
| 18.panta 1.punkta q apakšpunkts | Grozījums likuma 2.panta ceturtajā daļā | Pārņemts pilnībā | Projekts neparedz stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Normatīvais akts (grozījums likuma “Par tiesisko sadarbību un personu tiesību aizsardzību pārejas periodā pēc Lielbritānijas un Ziemeļīrijas Apvienotās Karalistes izstāšanās no Eiropas Savienības” 2.panta otrajā un trešajā daļā) paredz izmantot izstāšanās līguma 18.panta 1.punktā paredzēto iespēju – noteikt Apvienotās Karalistes pilsoņiem un viņu ģimenes locekļiem pienākumu pieteikties jauna uzturēšanās dokumenta saņemšanai. Šāda pieeja izvēlēta, lai, pirmkārt, varētu konstatēt, kuri Apvienotās Karalistes pilsoņi un viņu ģimenes locekļi joprojām uzturas Latvijas Republikā (ievērojot to, ka pietiekami liels īpatsvars šo personu nav reģistrētas ne kā nodarbinātas, ne kā pašnodarbinātas personas, nav informācijas par to, vai viņas tiešām uzturas Latvijas Republikā), kā arī – lai neveicinātu tiesisku nenoteiktību attiecībā uz šo personu tiesībām, uzturoties Latvijas Republikā un ceļojot Šengenas līguma valstu teritorijā. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Pārējās izstāšanās līguma normas tiks piemērotas tieši vai arī to izpildi nodrošina citi šobrīd spēkā esošie nacionālie vai Eiropas Savienības normatīvie akti. |

|  |
| --- |
| **2. tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts un tā sākotnējās ietekmes novērtējuma ziņojums (anotācija) 22.09.2020. ievietots Iekšlietu ministrijas tīmekļvietnē [www.iem.gov.lv](http://www.iem.gov.lv) sadaļā “Sabiedrības līdzdalība”, un Ministru kabineta tīmekļvietnē <https://mk.gov.lv/content/ministru-kabineta-diskusiju-dokumenti>, aicinot sabiedrību izteikt savu viedokli par projektu. |
| 2. | Sabiedrības līdzdalība projekta izstrādē | Saskaņā ar Ministru kabineta 2009. gada 25. augusta noteikumu Nr. 970 ”Sabiedrības līdzdalības kārtība attīstības plānošanas procesā” 7.4.1.apakšpunktu sabiedrības pārstāvji ir aicināti līdzdarboties, rakstiski sniedzot viedokli par projektu tā izstrādes stadijā. Sabiedrības pārstāvji ir informēti par iespēju līdzdarboties, publicējot paziņojumu par līdzdalības procesu Iekšlietu ministrijas tīmekļa vietnē [www.iem.gov.lv](http://www.iem.gov.lv/) sadaļā “Sabiedrības līdzdalība”. |
| 3. | Sabiedrības līdzdalības rezultāti | Par projektu komentāri nav saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Pilsonības un migrācijas lietu pārvalde. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpildes rezultātā nav paredzēta esošu institūciju likvidācija vai reorganizācija. Iestāžu institucionālā struktūra netiek ietekmēta, papildus cilvēkresursi nav nepieciešami. |
| 3. | Cita informācija | Nav. |

Iekšlietu ministrs S. Ģirģens

I.Briede 67219546

ilze.briede@pmlp.gov.lv

v\_sk. = 1482